钦定古今图书集成/明伦汇编/人事典/第104卷 > 北使洛 宋颜延之
## 钦定古今图书集成/明伦汇编/人事典/第104卷 > 北使洛 宋颜延之

《宋书》曰：“延之为豫章世子中军行参军。义熙十二年，高祖北征，有宋公之授。府遣一使，庆殊命，参起居。延之至洛阳道中作诗一首，文辞藻丽，为谢晦、傅亮所赏。”

改服饬徒旅，首路跼险艰。振楫发吴洲，秣马陵楚山涂出梁宋郊，道出周郑间。前登阳城路，日夕望三川。
在昔辍期运，经始阔圣贤。伊濲绝津济，台馆无尺椽。
宫陛多巢穴，城阙生云烟。王猷升八表，嗟行方暮年。
阴风振凉野，飞雪瞀穷天。临涂未及引，置酒惨无言。
隐悯徒御悲，威迟良马烦。游役去芳时，归来屡徂愆。
蓬心既已矣，飞薄殊亦然。